Diari Oficial de la Generalitat Valenciana


Sumari del DOGV 3991, del 03-05-2001 (2001/3779)

RESOLUCIÓ de 19 de gener de 2001, de la Direcció General de Treball i Seguretat Laboral, per la qual es disposa el registre i la publicació del conveni col·lectiu de l'empresa Hertz Alquiler de Maquinaria, SL per als centres de treball de València i Alacant (codi 8000451).
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/3779


Data del document
:   19-01-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * València
    * conveni col·lectiu
    * empresa privada

RESOLUCIÓ de 19 de gener de 2001, de la Direcció General de Treball i Seguretat Laboral, per la qual es disposa el registre i la publicació del conveni col·lectiu de l'empresa Hertz Alquiler de Maquinaria, SL per als centres de treball de València i Alacant (codi 8000451). [2001/3779]
  
Vist el text articulat del conveni col·lectiu de l'empresa Hertz Alquiler de Maquinaria, SL per als centres de treball de València i Alacant, presentat davant aquesta Direcció General de Treball i Seguretat Laboral el dia 10 de gener de 2001, firmat en data 9 de gener de 2001, de part empresarial per la representació de l'empresa, i d'altra, per la dels treballadors, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides segons Reial Decret 4105/82, de 29 de desembre,
  
ACORDA
  
Primer
  
Ordenar la seua inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i el dipòsit del text original del conveni.
  
Segon
  
Disposar la seua publicació en el Diari Oficial de la Generalitat Valenciana.
  
València, 19 de gener de 2001.- El director general de Treball i Seguretat Laboral: Román Ceballos Sancho.
  
Conveni col·lectiu de l'empresa
  
Hertz Alquiler de Maquinaria, SL
  
Centres de treball
  
València i Alacant
  
CAPÍTOL I
  
Àmbit d'aplicació
  
Article 1. Àmbit territorial
  
El present conveni col·lectiu serà d'aplicació a la totalitat dels Centres de Treball que l'empresa Hertz Alquiler de Maquinaria, SL, té actualment en funcionament a València i Alacant.
  
Article 2. Àmbit personal
  
Afectarà aquest conveni els treballadors en plantilla inclosos dins de les categories expressament assenyalades en l'article 9. Queden exclosos els caps, càrrecs directius i personal de categories no incloses en la relació esmentada.
  
Article 3. Àmbit temporal
  
La duració del present conveni serà de 2 anys, la seua vigència començarà l'1 de gener de 2001 i acabarà el 31 de desembre de 2002. Tres mesos abans de la data d'acabament es podrà denunciar aquest. La pròrroga del conveni serà automàtica si no hi ha denúncia durant el període de vigència per cap de les dues parts o no es firma un nou conveni substitutori.
  
CAPÍTOL II
  
Normes generals
  
Article 4. Compensació i absorció
  
Els beneficis concedits en el present conveni compensaran i absorbiran els augments concedits per disposicions legals o reglamentàries, resolucions d'autoritats administratives, convenis col·lectius o qualsevol altra font, actualment en vigor o que en endavant es promulguen o acorden. Es respectaran ad personam les condicions més beneficioses que es gaudiren en la part que superen els beneficis concedits en aquest conveni.
  
Article 5. Vinculació a la totalitat
  
Les condicions pactades en aquest conveni, formen un tot orgànic indivisible, i als efectes de la seua aplicació pràctica, hauran de ser considerades globalment en el seu conjunt.
  
En conseqüència, si per aplicació de normes legals vigents o per exercici de les facultats pròpies de l'autoritat laboral o qualsevol altra, no és possible l'aprovació o aplicació d'alguns dels pactes establits o s'imposara la seua modificació, la comissió negociadora haurà de reunir-se a considerar si és possible la modificació, mantenint la vigència de la resta de l'articulat del conveni o si al contrari, la modificació de aquest o aquests pactes, obliga a revisar altres concessions recíproques que les parts hagueren fet.
  
Article 6. Comissió de vigilància i control
  
Es constituirà una comissió de vigilància i control del conveni col·lectiu, composta per dos representants dels treballadors elegits entre els membres del Comité d'Empresa i altres dos representants de l'empresa, a fi de vetlar per l'exacte compliment del que s'ha acordat, així com la seua interpretació.
  
La comissió haurà de reunir-se obligatòriament una vegada a l'any, i correran a compte del Comité les despeses pròpies que es generen amb motiu d'aquesta reunió.
  
Seran funcions d'aquesta comissió:
  
Informar a l'autoritat laboral sobre totes les qüestions que se susciten sobre la interpretació d'aquest conveni.
  
Exercir funcions d'arbitratge o mediació en les qüestions sotmeses per les parts a la seua consideració.
  
Vigilar el compliment del que s'ha pactat en el present conveni col·lectiu.
  
Sol·licitada la convocatòria per qualsevol de les dues parts d'aquesta comissió, aquesta haurà de reunir-se en el termini màxim de quinze dies.
  
Dins de la comissió els acords s'adoptaran per unanimitat, o si no n'hi ha, per majoria simple i quedaran reflectits en un acta succinta que hauran de subscriure tots els assistents a la reunió. Per a la validesa dels acords es requerirà com a mínim la presència de més del 50% dels vocals per cada part.
  
La comissió publicarà els acords de caràcter general interpretatius del conveni, i facilitarà una còpia d'aquests a la Direcció de l'Empresa i una altra al Comité en el termini que en cada cas s'assenyale.
  
Article 7. Resolució de conflictes
  
Durant la vigència del present conveni ambdues parts se sotmeten expressament al sistema de mediació i arbitratge regulats en l'Acord per a la Solució Extrajudicial de Conflictes (ASEC).
  
La representació dels treballadors es compromet a no plantejar cap acció ni conflicte que implique la pèrdua d'hores de treball efectiu sense haver-se produït abans aquesta mediació.
  
CAPÍTOL III
  
Retribucions
  
Article 8. Estructura retributiva
  
La retribució estarà composta pels conceptes que es detallen a continuació:
  
Percepcions salarials
  
Salari base
  
El salari base estarà compost per les quantitats assenyalades en l'article 9.
  
Complements
  
De quantitat de treball
  
Hores extraordinàries
  
Plus dominical, festius.
  
Servei de guàrdia.
  
De venciment periòdic superior al mes:
  
Tres pagues extraordinàries en els mesos de juliol, desembre i març.
  
Percepcions no salarials
  
Dietes.
  
Plus de transport.
  
Pagaments delegats i altres
  
Ajuda minusvàlids.
  
Altres percepcions de la Seguretat Social
  
Article 9. Salari base
  
9.1. La taula salarial és la que s'indica a continuació:
  
Els salaris percebuts en l'actualitat pel personal en actiu seran respectats amb caràcter ad personam quan foren superiors als corresponents per al seu grup o categoria professional fixats en el present conveni.
  
En la taula salarial expressada, queden recollides noves categories professionals de menys de 6 mesos. Aquestes categories, respondran a la peculiaritat dels treballs que s'han de realitzar en l'empresa que impliquen una pràctica en el maneig dels diferents sistemes operatius que no s'aconsegueix en la seua totalitat fins transcorreguts sis mesos de treball efectiu.
  
Els treballadors contractats en les categories d'entrada o de 6 mesos, passaran al nivell immediatament superior de la seua mateixa categoria pel mer transcurs del temps pactat, és a dir, pel transcurs de sis mesos de treball efectiu en el nivell immediatament inferior de la categoria.
  
Les normes assenyalades en els tres paràgrafs anteriors s'aplicaran des del moment de l'entrada en vigor del conveni, i per als treballadors que actualment es troben en l'empresa es computaran els períodes que hi hagueren generat de treball efectiu als efectes indicats.
  
Complements salarials
  
Article 10. Hores extraordinàries
  
Es consideraran com a extraordinàries les hores de treball que excedisquen de la jornada anual que podran compensar-se amb temps equivalent de descans.
  
El valor econòmic de l'hora extraordinària serà:
  
Article 11. Plus dominical i de festius
  
Els treballadors el torn de treball dels quals incloga diumenge o festiu o voluntàriament es posen d'acord amb l'empresa per a realitzar-lo, percebran per cada diumenge o festiu treballat un plus equivalent al 50% (cinquanta per cent) calculat sobre el salari/dia a preu normal, segons valor per categories expressat en l'article 9.
  
Article12. Servei d'atenció telefònica
  
A fi de poder atendre estrictament les avaries tècniques que puguen produir-se en els nostres béns i equips quan els horaris dels clients no coincidisquen exactament amb l'habitual de treball, es constituirà un servei d'atenció telefònica per a l'atenció i solució dels problemes tècnics de la nostra flota en aquesta franja horària.
  
Setmanalment es designarà el personal que, entre administratius i coordinadors, d'una banda, i mecànics i transportistes, d'altra, puguen atendre telefònicament, els primers, les telefonades dels clients i, els segons, dur a terme el servei requerit d'atenció telefònica.
  
Aquesta activitat no implica, per tant, prestació efectiva de serveis en el centre de treball de l'empresa, sinó disponibilitat dels empleats per a dur a terme aquestes funcions, en el cas que es produïsquen problemes tècnics als clients, en la franja horària ja referida.
  
El quadre de temps i persones designades serà comunicat als representants legals dels treballadors i als interessats per al seu coneixement i supervisió.
  
La remuneració per aquest servei serà:
  
Administratius i coordinadors (categories 15 a 26 de l'article 9): 7.000 pessetes/per setmana de servei.
  
Taller i transport (categories 1, 2, 3, 4, 5, 6, 7, 8, 9, 10, 11, 12, 13 i 14 de l'article 9): 4.000 pessetes/per setmana de servei, més, si és el cas, el preu estipulat de l'hora extra per hora treballada en intervenció d'aquest servei.
  
Article 13. Pagues extraordinàries
  
Als treballadors afectats pel present conveni, se'ls pagaran tres gratificacions extraordinàries en els mesos de març, juliol i desembre, a raó de trenta dies exclusivament del salari recollit en l'article 9. Aquests pagaments es pagaran no més tard del vint del mes corresponent.
  
Article 14. Dietes
  
A tots els treballadors que, per necessitats del servei, siguen desplaçats del seu lloc de residència habitual de treball a ciutats distintes, per més de dos dies, inclosos els dies de viatge o el cap de setmana, se'ls pagaran les despeses d'allotjament, menjar i transport que es justificaran convenientment, amb els límits fixats en els procediments de la companyia.
  
Article 15. Plus de transport
  
Atés que l'emplaçament usual dels centres de treball està condicionat per la naturalesa de la nostra activitat, situant-se en general en polígons en l'extraradi de les poblacions, i a fi de compensar en les despeses de transport, es pagarà a tots els treballadors destinats en les distintes delegacions un plus de transport per a cobrir les despeses de desplaçament en mitjans de transport col·lectiu.
  
Aquest plus es pagarà onze mesos a l'any per treball efectiu i el seu import serà de 9.000 PTA/mes o part proporcional.
  
CAPÍTOL IV
  
Ordenació del temps de treball
  
Article 16. Jornada de treball
  
1. Per a qualsevol treballador afectat pel present conveni col·lectiu, amb independència del seu nivell professional, el total màxim d'hores ordinàries de treball per a l'any 2000 serà de mil vuit-centes (1.800) hores com a còmput anual de jornada.
  
2. La jornada es distribuirà adequant-se als dies de treball disponibles en el calendari anual, i si és el cas, es podrà treballar en diumenge o festiu i règim de torns.
  
Article 17. Torns de treball
  
En atenció a la naturalesa de les activitats de l'empresa, s'estima necessària l'existència de torns de treball. Quan l'empresa es veja obligada a reajustar els torns a les seues necessitats, ho realitzarà d'acord amb les normes següents:
  
a) Calendari de torns fixat en cada centre de treball i supervisat pel Comité d'Empresa o representant sindical de cada centre de treball.
  
b) El canvi de torn es preavisarà als interessats amb dues setmanes d'antelació.
  
c) Els torns mensuals de cada centre de treball seran elaborats abans del dia 25 del mes anterior, per l'empresa i supervisats pel Comité d'Empresa, o delegats sindicals i exposats en el tauler d'anuncis.
  
Article 18. Situacions personals que s'han de tenir en compte en l'establiment dels torns
  
En el moment de l'establiment dels torns, i per l'ordre que s'indica, es tindran en compte els punts següents:
  
a) Situació familiar, fonamentalment, nombre de persones sota relació i dependència familiar.
  
b) Realització d'estudis.
  
Article 19. Vacances
  
a) Quantia
  
El total dels treballadors afectats pel present conveni, tindrà dret a gaudir d'un període anual de 30 dies naturals de vacances per any natural complet treballat.
  
b) Forma de gaudi
  
b.1) La forma de gaudi de les vacances serà en dos períodes d'un mínim de 7 dies. D'aquests dos períodes, un es gaudirà entre l'1 de juny i el 30 de setembre, i la seua elecció dependrà de què no perjudique el normal funcionament de l'empresa i siga autoritzat per aquesta. El segon període es gaudirà en qualsevol altre període de l'any.
  
Les vacances corresponents a cada any natural hauran de gaudir-se abans del dia 31 de desembre de l'any en curs, excepte acord mutu, en aquest cas podran gaudir-se en el primer mes de l'any següent.
  
L'empresa es reserva el dret a exceptuar alguns períodes de l'any per al gaudi de vacances dels seus empleats per raons de servei.
  
Quan l'empleat deixe de prestar els seus serveis en l'empresa abans d'haver gaudit les seues vacances percebrà en efectiu la retribució dels dies que proporcionalment li correspongueren, excepte en aquest cas, les vacances no podran substituir-se pel pagament dels salaris equivalents.
  
Article 20. Llicències sense sou
  
a) Qualsevol treballador afectat pel conveni tindrà dret a una llicència sense sou d'un màxim de 30 dies continuats, sempre que aquesta s'acorde entre empresa i Comité d'Empresa, i aquesta no es podrà denegar quan es complisquen els requisits següents:
  
Que no s'utilitze per a activitats lucratives i/o treballar en altres empreses del sector.
  
Que el nombre de treballadors en llicència siga com a màxim de tres a nivell nacional.
  
Així mateix, els treballadors afectats pel conveni, podran disposar de dos dies de llicència sense sou a l'any, no acumulable a allò regulat en els punts anteriors, sempre que aquesta no motive producció d'una despesa per a l'empresa superior a l'import del salari que es deixa de pagar al treballador que gaudeix la llicència, i que el nombre de treballadors en aquesta situació siga inferior al 10% de la plantilla en el districte corresponent.
  
CAPÍTOL VI
  
Vacants, període de prova en ascensos, i multes de trànsit
  
Article 21. Vacants
  
En el cas de produir-se una vacant, la direcció de l'empresa haurà de procedir a comunicar-ho per escrit al Comité d'Empresa, i indicat les condicions exigides per a la seua cobertura.
  
El personal de l'empresa pertanyent a una altra especialitat o grup tindrà preferència per a ocupar les places vacants en igualtat de condicions que la resta dels candidats.
  
Les convocatòries que pertoquen hauran de ser comunicades al personal de l'empresa amb una antelació d'almenys 15 dies.
  
Per a cobrir un lloc vacant i en cas d'igualtat professional entre diversos aspirants pertanyents a la plantilla de l'empresa, s'estableixen les preferències següents:
  
Personal que ja tinga la categoria (article 9) de grup requerit.
  
Personal que estiguera classificat en el nivell de grup immediatament inferior.
  
Qualificació expressa reconeguda per l'empresa.
  
Article 22. Període de prova en ascensos
  
En el cas d'ascens, l'empleat ha de superar un període de prova de sis mesos. Si l'empleat no el supera, retornarà al seu lloc d'origen en les mateixes condicions que tenia, havent-se satisfet les diferències salarials al càrrec que va exercir.
  
Article 23. Multes de trànsit
  
En els supòsits en què l'empresa reba de les autoritats de trànsit notificació de denúncies referides a vehicles conduïts per algun treballador en el moment de la infracció denunciada, se seguirà el procediment següent:
  
a) Comunicació escrita de la denúncia, enviant una còpia d'aquesta al treballador acreditat com a responsable de la infracció, perquè efectue plec de descàrrecs.
  
b) Descompte de l'import de la sanció, en la nòmina del mes següent a la notificació de la confirmació de la multa, amb els recàrrecs que pertoquen, o en la quitança si la solució final dels recursos interposats pel treballador no es coneix en el moment d'acabar la relació laboral.
  
L'empresa sols es farà càrrec del pagament d'aquelles infraccions ocasionades per errors o omissions atribuïbles a la pròpia empresa, no a les referides a errors de conducció o mal manteniment dels vehicles, que seran responsabilitat del treballador.
  
CAPÍTOL VII
  
Beneficis socials
  
Article 24. Formació
  
Per part de l'empresa es procedirà al pagament del 50% d'aquells cursos que comporten la millora de la qualificació i el rendiment del treballador, sempre que forme part de la plantilla fixa de l'empresa. Per a això, haurà d'existir ple acord entre empresa i treballador quant a contingut, duració, horari i cost del curs. Així mateix, l'empresa durà un control de les classes contractades, i en el supòsit que l'absentisme per causes injustificades siga superior al 20%, l'empresa podrà deduir en la nòmina l'ajuda esmentada.
  
A l'acabament d'aquest curs, el treballador haurà de romandre prestant els seus serveis en l'empresa per un mínim de dos anys. En cas contrari, l'import pagat per l'empresa serà descomptat de la quitança del treballador en qüestió.
  
Així mateix, l'empresa, seguint la seua política de formació i millora del personal organitza cursos especialitzats a les distintes categories professionals. L'assistència a aquests cursos serà de caràcter obligatori i les despeses i dietes aplicables es regiran segons el que estipula l'article 14.
  
Article 25. Baixa per IT
  
En cas de malaltia o accident i durant la situació d'incapacitat laboral transitòria, el treballador continuarà percebent el cent per cent del salari previst en l'article 9.
  
Article 26. Ajuda minusvàlids
  
En concepte d'ajuda per fills, cònjuges o parelles de fet, amb minusvalidesa reconeguda pels Serveis Oficials de la Seguretat Social, es pagarà al treballador la quantitat de 30.000 pessetes mensuals per cadascun dels casos de minusvalidesa existents, i amb un límit en tot cas de 180.000 pessetes mensuals per tot el col·lectiu afectat.
  
Les ajudes es pagaran per ordre de sol·licitud fins que s'arribe al límit anteriorment referit.
  
Article 27. Assegurança de vida
  
L'empresa estendrà l'assegurança de vida a tots els treballadors fixes en plantilla, i garantirà una prestació de dues anualitats del salari previst en l'article 9.
  
CAPÍTOL VIII
  
Disposicions diverses
  
Article 28. Jubilació
  
L'edat obligatòria de jubilació serà la de seixanta-cinc anys, sense perjudici que puguen completar-se els períodes de mancança o els de cotització per a arribar al 100% de la pensió corresponent a la jubilació.
  
Article 29. Espais tauler d'anuncis i locals
  
Els representants dels treballadors tenen dret a utilitzar espais reservats en el tauler d'anuncis per a informar i comentar als seus companys assumptes relacionats amb l'activitat laboral i sindical, així com dret a disposar d'un local on realitzar les seues reunions. Tindran dret a convocar assemblees en els locals que l'empresa designe per a això, en qualsevol moment, fora de les hores de treball.
  
Article 30. Quota sindical i per a despeses del Comité Intercentres
  
L'empresa deduirà en nòmina la quota sindical de tot treballador que ho sol·licite.